Document ID: 32011R0054

REGOLAMENT TAL-KUMMISSJONI (UE) Nru 54/2011
tal-21 ta’ Jannar 2011
li jemenda r-Regolament (UE) Nru 447/2010 li jiftaħ il-bejgħ tat-trab tal-ħalib xkumat permezz ta' proċedura ta' sejħa għall-offerti, fir-rigward tad-data tal-ħżin tat-trab tal-ħalib xkumat tal-intervent
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u b’mod partikolari l-Artikolu 43(f) u (j) flimkien mal-Artikolu 4 tiegħu,
Billi:
(1)
L-Artikolu 1 tar-Regolament tal-Kummissjoni (KE) Nru 447/2010 tal-21 ta' Mejju 2010 (2) jistabbilixxi li t-trab tal-ħalib xkumat tal-intervent imqiegħed għall-bejgħ kellu jinħażen qabel l-1 ta' Mejju 2009.
(2)
Minħabba s-sitwazzjoni attwali fis-suq tat-trab tal-ħalib xkumat f'termini ta' domanda u prezzijiet u l-livell ta' ħażniet ta' intervent, huwa xieraq li l-butir li nħażen qabel l-1 ta' Novembru 2009 jitqiegħed għall-bejgħ.
(3)
Ir-Regolament (UE) Nru 447/2010 għandu għalhekk jiġi emendat skont dan.
(4)
Sabiex it-trab tal-ħalib xkumat jitqiegħed għall-bejgħ mingħajr dewmien, dan ir-Regolament għandu jidħol fis-seħħ b'mod immedjat wara l-pubblikazzjoni ta' dan f'Il-Ġurnal Uffiċjali tal-Unjoni Ewropea.
(5)
Il-miżuri pprovduti f'dan ir-Regolament huma skont l-opinjoni tal-Kumitat tal-Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
L-Artikolu 1 tar-Regolament (KE) Nru 447/2010 huwa sostitwit b’dan li ġej:
“Artikolu 1
Ambitu
Il-bejgħ, permezz ta' proċedura ta' sejħa għall-offerti, tat-trab tal-ħalib xkumat maħżun qabel l-1 ta' Novembru 2009, huwa miftuħ skont il-kundizzjonijiet ipprovduti fit-Titolu III tar-Regolament (UE) Nru 1272/2009.”
Artikolu 2
Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, il-21 ta’ Jannar 2011.

Labels: 3
17